Qqaren zik, deg yiwet n taddart , yella yiwen n urgaz d tmeṭṭut-is, sεan sin n warraw-nsen, aqcic akked teqcict. D taqcict-nni i d tameqqrant dec leεmer, isem-is Ɛica. Aqcic, gma-s n Ɛica, gan-as isem n Ɛli. Yemma-tsen yuɣ lḥal tesεa tafunast. Dɣa yiwen n wass, yemma-s n Ɛica d Ɛli, teɣli-d deg lehlak meqqren. Mi tesla i ṛṛuḥ-is yesselqaf, mi tḥuss s lmut tsuma-ttid, tessawel-d i urgaz-is, tenna-yas : -Ad yi-tεahdeḍ ur tezzenzeḍ tafunast-nni, ar tt-teǧǧeḍ i sin n warraw-neɣ !